Линцер сладки ♥ linzer cookies
### Не, че и преди не съм приготвяла [линцер сладки](https://culinarywithme.com/%d0%bb%d0%b8%d0%bd%d1%86%d0%b5%d1%80-%d1%81%d0%bb%d0%b0%d0%b4%d0%ba%d0%b8/). Веднъж дори ги направих [с лешници](https://culinarywithme.com/%d0%bb%d0%b5%d1%88%d0%bd%d0%b8%d0%ba%d0%be%d0%b2%d0%b8-%d0%bb%d0%b8%d0%bd%d1%86%d0%b5%d1%80-%d1%81%d0%bb%d0%b0%d0%b4%d0%ba%d0%b8/) и резултатът беше страхотен, но днес отново ще има подобна рецепта. Този път заслугата не е моя, а на хлапетата ми. Мдаа, в опит да обуздая излишната енергия, децата приготвиха едни от най-вкусните и ароматни бисквити, топящи се в устата, а на мен се падна честта да почистя и заснема творението им.  Рецептата е от книгата [children’s first cookbook: have fun in the kitchen](http://www.amazon.co.uk/childrens-first-cookbook-have-kitchen/dp/1405308435/ref=as_li_tf_mfw?&linkcode=wey&tag=culinwithme-21), за която може би си спомняте от една по-стара публикация.


### **Необходими продукти:**


### *за около 30 броя*


### **За тестото:**


### 250 гр. меко масло


### 150 гр. захар на кристали


### 1 жълтък


### 2 ч.л. ванилова есенция


### 1/2 ч.л. сол


### 300 гр. брашно


### **Приготвятене:**


* ### В купа разбийте маслото и захарта.
* ### Добавете жълтъка и ваниловата есенция и отново разбийте.
* ### На частите добавете брашното и солта и замесете меко тесто.
* ### Оформете на топка, опаковайте в домакинско фолио и приберете в хладилника за около час, за да се стегне тестото.
* ### Застелете подходяща тава с хартия за печене и загрейте фурната на 180С.
* ### Набрашнете повърхността върху която ще оформите бисквитите и разточете тестото до 5-6 мм.
* ### С подходяща форма изрежете бисквитите, като на половината от тях оформяте и дупка в средата. Може да използвате подходяща формичка или опакото на накрайник за пош.
* ### Подредете в тавата и отново приберете в хладилник за 10 минути.
* ### Печете 12-13 минути и охладете напълно преди нанасянето на пълнежа.


### [Линцер сладки](https://culinarywithme.com/wp-content/uploads/2013/12/linzer_cookies_1_small.jpg)


###  **За пълнежа:**


### 50 гр. меко масло


### 50 гр. пудра захар


### 1 ч.л. ванилова есенция


### конфитюр от малини (или друг вид по желание)


* ### В подходяща купа смесете маслото, пудрата захар и ваниловата есенция до хомогенна смес.
* ### Намажете всяка плътна бисквита с маслената смес, а после и с мъничко малинов конфитюр.
* ### Слепете намазаните бисквити с тези с дупка, като внимавате да не се начупят, тъй като са доста нежни.
* ### Желателно е, ако успеете, да приберете бисквитите за 24 часа да отлежат на студено и сухо място.
